Source: http://financnik.sk/index.php/spravodajstvo/kultura/itemlist/user/42-superuser?start=32840
Timestamp: 2020-05-30 01:20:07+00:00
Document Index: 8198130

Matched Legal Cases: ['súd ', 'súd ', 'súd ', 'súd ', 'súd ', 'Súd ']

BRATISLAVA 18. decembra (WebNoviny.sk) - Dvaja obžalovaní v prípade prípravy vraždy, ako aj samotnej vraždy údajného príslušníka zločineckej skupiny sýkorovcov Petra Čongrádyho by sa mali dostať z väzby na slobodu. Rozhodol o tom v pondelok na neverejnom zasadnutí Okresný súd Bratislava I. Dôvodom je, že sa blíži koniec štvorročnej lehoty, počas ktorej môžu byť obžalovaní Roman J. a Dušan Š. väzobne stíhaní. Podľa predsedu senátu zároveň súd nenašiel dôvody, pre ktoré by bolo možné uvažovať o mimoriadnom predĺžení väzby. Proti tomuto rozhodnutiu však podal sťažnosť prokurátor, o celej veci tak bude rozhodovať odvolací krajský súd.
Na súde prehrávali záznamy z kamier
Na následnom hlavnom pojednávaní súd prehrával záznamy z bezpečnostných kamier. Podľa predsedu senátu bol na pondelok naplánovaný aj prednes záverečných rečí, z Okresného súdu v Žiline mu však nezaslali materiály o iných trestných veciach týkajúcich sa obžalovaných, na ktoré je potrebné prihliadať pri eventuálnom uznaní za vinných a vymeriavaní trestov. Pojednávanie preto odročil na 22. januára. Odporúčame:
Pokračuje pojednávanie v kauze vraždy údajného člena podsvetia Čongrádyho Dovtedy má súd ešte rozhodnúť o prípadnom vypočutí jedného svedka, ktorého navrhuje obhajoba. Podľa nej totiž muž, ktorý sa momentálne nachádza vo výkone trestu, tvrdí, že sa rozprával s kľúčovým svedkom obžaloby v tomto prípade Ivanom Beňom, a ten mu údajne povedal, že svedčil tak, ako to od neho chcela polícia, pretože sa obával doživotného trestu. Prokurátor skonštatoval, že ak súd povolí výsluch tohto svedka, mal by byť následne konfrontovaný aj so svedkom Beňom. Súd zamýšľa pred rozhodnutím, či svedka vypočuje, preveriť jeho register trestov a záznamy o trestných stíhaniach, aby posúdil jeho dôveryhodnosť.
Takmer 30 zásahov zo samopalu
Prokuratúra obžalovala pre trestný čin prípravy vraždy Petra Čongrádyho z roku 1999 Sergeja M., Petra H., Romana J. a Dušana Š. V prípade samotnej vraždy z roku 2004 spolu so Sergejom M. a Petrom H. obžalovali aj Vladimíra Š. V roku 1999 podľa obžaloby naplánovali Sergej M., Peter H., Roman J. a Dušan Š. zavraždenie Čongrádyho pred jeho obľúbeným barom v Bratislave, pričom na neho podľa plánu mali strieľať z idúcej motorky. Okolnosti sa im však nepozdávali, preto skutok odložili. V roku 2004 bol Čongrády zavraždený 28 zásahmi zo samopalu. K účasti na tomto skutku sa priznali Ivan Beňo, Peter Kopera a Vladimír Smetana. S prokurátorom uzavreli v septembri 2014 dohody o vine a treste. Beňovi vymerali trest 15 rokov väzenia, Koperovi 14 rokov a deväť mesiacov a Smetanovi 14 rokov. Kopera a Beňo vypovedajú v tomto prípade aj ako svedkovia, Smetana vo februári minulého roku zomrel. V pozícii svedka vystupuje tiež Peter B., ktorý sa podieľal na skutku z roku 2004 ako vodič. Z piatich obžalovaných sú momentálne štyria väzobne stíhaní, na slobode je len Vladimír Š. Prípad sa pred súdom prejednáva už po druhýkrát, keďže pôvodný predseda senátu odišiel do dôchodku.
Petra Čongrádyho zavraždili v septembri 2004 v bratislavskej Petržalke. Pri útoku bol postrelený aj jeho ochrankár. Čongrády bol považovaný za jedného z nástupcov zakladateľa skupiny sýkorovcov Miroslava Sýkoru, konkrétne za šéfa bratislavskej vetvy skupiny. Začínal ako Sýkorov šofér, neskôr vlastnil podiel v niekoľkých firmách. Podľa vtedajšieho viceprezidenta Policajného zboru Jaroslava Spišiaka Čongrády v čase zavraždenia trestnú činnosť nepáchal, bol však podozrivý zo založenia a zosnovania zločineckej skupiny. V prípade jeho vraždy v minulosti polícia vyšetrovala skupinu osôb vrátane známych mien spájaných s podsvetím ako Karol M. alebo Ľuboš F. Výpoveď kľúčového svedka v prípade sa však ukázala ako nepravdivá.
Viac k témam: krimi, Peter Čongrády, súdy, vražda Petra Čongrádyho
Zdroj: Webnoviny.sk - Dvoch obžalovaných z kauzy vraždy Čongrádyho by mali prepustiť z väzby © SITA Všetky práva vyhradené.
BRATISLAVA 18. decembra (WebNoviny.sk) - Železničná spoločnosť Slovensko, a. s. (ZSSK) počas vianočných a novoročných sviatkov posilní vlaky. V súvislosti s očakávaným zvýšeným počtom cestujúcich v tomto období vypraví dva mimoriadne rýchliky z Bratislavy cez Žilinu do Košíc a dva späť. "Na tejto najfrekventovanejšej trati posilní aj 35 vybraných IC vlakov, a to až o 75 vozňov druhej triedy, čo predstavuje 5 700 miest na sedenie navyše," informoval v pondelok riaditeľ odboru komunikácie a hovorca ZSSK Tomáš Kováč. "ZSSK okrem toho okolo Vianoc, Nového roka a sviatku Troch kráľov vypraví dvadsaťdva posilových vlakov rôznych kategórií," dodal. Odporúčame:
Štátne železnice chcú dostať ľudí do vlakov, zrýchlili trasu do Trenčína a do Žiliny Všetky uvedené vlaky a miesta v posilových vozňoch IC vlakov sú zapracované v predajnom systéme. Mimoriadny rýchlik R 11609 (Bratislava hl. st. 13:37 - Košice 19:41) pôjde v piatok 22. decembra 2017 a v piatok 5. januára 2018. V opačnom smere pôjde R 11610 (Košice 14:25 – Bratislava hl. st. 20:34), a to v pondelok 1. januára a v nedeľu 7. januára 2018. Oba vlaky budú radené z miestenkových vozňov 2. triedy. "Cestujúcej verejnosti odporúčame v záujme osobného komfortu zabezpečiť si včas miesto na sedenie, aj keď výrazná väčšina vlakov ZSSK nie je povinne miestenková," povedal člen predstavenstva a riaditeľ úseku obchodu ZSSK Karol Martinček. ZSSK tiež odporúča cestujúcim, aby využívali alternatívne predajné kanály, ako predpredaj a internet, a vyhli sa tak čakaniam v radoch pri pokladniciach.
Viac k témam: IC vlaky, Vianoce, vlaky, ZSSK Železničná spoločnosť Slovensko
Zdroj: Webnoviny.sk - Železničná spoločnosť Slovensko cez vianočné sviatky posilní vlaky © SITA Všetky práva vyhradené.
BRATISLAVA 18. decembra (WebNoviny.sk) - Súdny spor o vyplatenie zmenky v hodnote 26 miliónov eur dnes na Okresnom súde Bratislava V odročili na január. Dôvodom, je, že sa právny zástupca žalujúceho, konkrétne spoločnosti podnikateľa Mariána Kočnera Správa a inkaso zmeniek s.r.o. ospravedlnil zo zdravotných dôvodov. Žalovanými sú v tomto prípade v prvom rade podnikateľ Pavol Rusko a v druhom rade TV Markíza.
Ako pre médiá uviedol právny zástupca Markízy Tomáš Kamenec, zmenka, ktorej vyplatenie si žalobca nárokuje, bola údajne vystavená v roku 2000 Pavlom Ruskom. "Neviem, koľko zmeniek skutočne existuje, ale na súde sú uplatnené tri zmenky," povedal s tým, že pri zvyšných konaniach sa ešte nezačalo pojednávať. Odporúčame:
Rajtár podal trestné oznámenie pre podozrivé prevody bytov medzi Kočnerovými spoločnosťami Na pondelkovom pojednávaní sudca oznámil, že žalobca predložil súdu znalecký posudok o inej zmenke, ktorá nie je predmetom aktuálneho konania. "Je to ďalšia zmenka, ktorá mala byť predložená v dvoch konaniach, ktoré boli zastavené na tomto súde pre nezaplatenie súdneho poplatku," priblížil Kamenec s tým, že s touto zmenkou sa nemal možnosť oboznámiť. "Máme za to, že ide o obštrukciu zo strany žalobcu a veľmi ťažko sa uplatňuje nejaká procesná obrana v momente, keď nemáte možnosť sa oboznámiť s tým, čo by malo byť podkladom nároku," zdôraznil.
Žalobca podľa Kamenca žalobu o vyplatenie podal v júni 2016. "Dnes je 18. decembra 2017. Za 17 mesiacov nepredložil žiadne vyjadrenie vo veci, jedno krátke a jeden znalecký posudok tri dni pred pojednávaním a v konečnom dôsledku nepredložil zmenku a dohodu o vyplňovacom práve," uviedol Kamenec. "Je vecou súdu, aby sa vyrovnal s tou vecou. Tam je správne rozhodnutie zamietnutie žaloby, keďže nemáte hmotnoprávny podklad pre svoj návrh. Ďalšie dve zmenky, ktorých vyplatenie si žalobca nárokuje, sú v hodnote 8,3 milióna eur každá." Týždenník Trend ešte v máji informoval, že firma podnikateľa Mariána Kočnera žaluje televíziu Markíza s tým, že jeho firma žiada vyplatenie zmeniek, ktoré vystavil ešte v júni 2000 bývalý riaditeľ televízie Pavol Rusko. Štyri zmenky za spolu 69 miliónov eur mali byť garantované spoločnosťou Markíza, za ktorú sa podpísal rovnako Pavol Rusko ako vtedajší akcionár.
Viac k témam: Marián Kočner, Pavol Rusko, súdy, zmenka
Zdroj: Webnoviny.sk - Spor o vyplatenie zmenky medzi Kočnerom a Ruskom odročili na január © SITA Všetky práva vyhradené.
SaS už vie, kto nahradí Poliačika vo funkcii predsedu výboru
BRATISLAVA 18. decembra (WebNoviny.sk) - Novým predsedom Výboru Národnej rady SR pre nezlučiteľnosť funkcií bude poslanec za SaS Vladimír Sloboda, ktorý vo funkcii nahradí Martina Poliačika. Poliačik nemôže zastávať post patriaci SaS po tom, čo vystúpil zo strany.
Na Slobodovi sa zhodol celý klub SaS
Na novom predsedovi výboru sa zhodol celý poslanecký klub liberálov. "Novým predsedom Výboru NR SR pre nezlučiteľnosť funkcií bude poslanec za stranu SaS Vladimír Sloboda," agentúre SITA potvrdila hovorkyňa strany Katarína Svrčeková. Odporúčame:
Poslanec Poliačik po odchode zo SaS smeruje do Progresívneho Slovenska Predsedníčka poslaneckého klubu SaS Natália Blahová pred časom pre agentúru SITA povedala, že "pri tejto funkcii je dôležité, aby ju vykonával rázny človek, schopný nepodľahnúť tlaku poslancov, ktorých správanie reálne posudzuje."
Poliačik odišiel od Sulíka v novembri
Poliačik 9. novembra oficiálne oznámil svoj odchod od liberálov. Vtedy povedal, že príbeh SaS je úspešným príbehom, s dnešným smerovaním strany sa však už nevie stotožniť. Napriek dobrému programu SaS už Poliačik nevie reprezentovať stranu pre viaceré názorové rozpory. Predseda liberálov Richard Sulík tiež potvrdil, že Martin Poliačik má v niektorých otázkach odlišný názor ako strana SaS. "Napriek tomu, že s Martinom po ľudskej stránke vychádzame dobre, videl som často, ako doslova trpí, a niektoré postoje boli pre mňa nepochopiteľné," uviedol Sulík a poďakoval sa Poliačikovi za osem rokov práce pre SaS a za množstvo filozofických debát, ktoré mu pomohli preniknúť do myslenia ľudí iného razenia. "Odchádza, ľudsky mi to je ľúto, chápem to. Obom nám bude lepšie po jeho odchode," povedal Sulík.
Viac k témam: Martin Poliačik, Natália Blahová, SaS Sloboda a Solidarita, Výbor NR SR pre nezlučiteľnosť funkcií
Zdroj: Webnoviny.sk - SaS už vie, kto nahradí Poliačika vo funkcii predsedu výboru © SITA Všetky práva vyhradené.
BRATISLAVA 18. decembra (WebNoviny.sk) - Pôsobenie Jána Hoľka vo funkcii generálneho tajomníka služobného úradu ministerstva obrany je v rozpore so záujmami Slovenskej republiky z hľadiska jej dobrej povesti v zahraničí. Tvrdia to predstavitelia strany Sloboda a Solidarita, ktorí ministrovi Petrovi Gajdošovi odporúčajú, aby vláde podal návrh na Hoľkovo odvolanie z funkcie. Agentúru SITA o tom informovala hovorkyňa SaS Katarína Svrčeková.
Hoľko mal hrubo skresliť ponuku Nemcov
Podpredseda SaS Ľubomír Galko v stanovisku strany uvádza, že medializované informácie nasvedčujú tomu, že Ján Hoľko počas nedávnej tlačovej konferencie hrubo skreslil ponuku nemeckých výrobcov obrneného transportéra Boxer a urobil tak zámerne, aby uprednostnil spoločný projekt s fínskou stranou. Odporúčame:
Aktualizované: V armáde upratujú pre zmiznutú muníciu, minister Gajdoš chce zmeniť zle nastavený systém „Netvrdíme, že Jána Hoľka k takémuto odsúdenia hodnému postupu viedli provízie, ktoré mu poskytne niektorý zo slovenských dodávateľov, ale nie je to možné vzhľadom k novým informáciám ani vylúčiť. Fínsko-slovenský projekt vývoja prototypu obrneného transportéra je pochybný od samého začiatku, pretože nie je výsledkom férovej súťaže. Zverejnené informácie, podľa ktorých aj Nemci ponúkli účasť slovenských firiem na výrobe Boxerov, sú ďalším kúskom do mozaiky tohto pochybného obchodu, manažovaného Jánom Hoľkom,“ povedal Ľubomír Galko.
Bojové vozidlá 4x4 a 8x8
Minister obrany Peter Gajdoš v novembri informoval, že rezort obrany plánuje zabezpečiť do 81 bojových vozidiel 8x8 a do 404 vozidiel 4x4. Podľa ministra je však podmienkou zabezpečenia novej techniky úspešné ukončenie výskumu a vývoja ako aj úspešné absolvovanie technických a vojskových skúšok. Gajdoš tiež zdôraznil, že rezort bude mať snahu o maximálne možné zapojenie slovenského obranného priemyslu. Vozidlá 8x8 plánuje rezort zabezpečiť v období 2018 až 2024 v spolupráci s Fínskom. Celkové náklady na zabezpečenie týchto vozidiel by nemali prekročiť 417 miliónov eur. Pokiaľ ide o vozidlá 4x4, ministerstvo sa chce spoliehať na vlastný výskum a vývoj v spolupráci so slovenskými výrobcami.
Viac k témam: 8x8, Ján Hoľko, Ľubomír Galko, Ministerstvo obrany SR, Peter Gajdoš, SaS Sloboda a Solidarita, transportéry Patria
Zdroj: Webnoviny.sk - Galko žiada Hoľkovu hlavu, jeho pôsobenie je vraj v rozpore so záujmami Slovenska © SITA Všetky práva vyhradené.
BERLÍN 18. decembra (WebNoviny.sk) - Stovky ľudí sa zišli v pondelok vo Viedni, aby protestovali proti novej rakúskej pravicovej vláde. Antifašistické, feministické a ľavicové študentské skupiny protestujú proti koalícii Rakúskej ľudovej strany (ÖVP) a krajne pravicovej Slobodnej strany Rakúska (FPÖ). Odporúčame:
Rakúski Ľudovci a Slobodní predložili koaličnú dohodu prezidentovi, majú dobrý a silný tím Obe strany prisľúbili sprísniť azylové a imigračné pravidlá a zachovať proeurópske smerovanie krajiny. Šéf ÖVP Sebastian Kurz sa po zložení sľubu vo svojich 31 rokoch stane najmladším predsedom vlády v Európe. Kritikov budúcej vlády znepokojuje najmä to, že FPÖ, ktorá má väzby na krajne pravicových extrémistov, získa kontrolu nad dôležitými ministerstvami vnútra, obrany a zahraničných vecí. Šéf slobodných Heinz-Christian Strache sa stane vicekancelárom.
Viac k témam: FPÖ Slobodná strana Rakúska, ÖVP Rakúska ľudová strana, protest, Rakúsko, Sebastian Kurz, Viedeň
Zdroj: Webnoviny.sk - Vo Viedni protestujú stovky ľudí proti novej koaličnej vláde ÖVP a FPÖ © SITA Všetky práva vyhradené.
Na juhovýchode Košického kraja aj v pondelok pretrváva povodňová situácia. Tretí stupeň povodňovej aktivity je na riekach Latorica a Bodrog, druhý stupeň je na rieke Laborec. Rieka Uh pritekajúca z Ukrajiny sa vrátila do normálu. Vyplýva to z informácií zverejnených na internetovej stránke Slovenského hydrometeorologického ústavu. Odporúčame:
Povodňová situácia v Košickom kraji sa zhoršila, meteorológovia vydali výstrahy Na rieke Latorica hladina pri Veľkých Kapušanoch dosahovala v pondelok ráno o pol siedmej 783 cm. Podľa modelovej predpovede vodného stavu rieka bude pomaly stúpať aj v priebehu dnešného dňa na úroveň okolo 785 cm. Rieka Bodrog pri Strede nad Bodrogom o pol siedmej ráno dosahovala 862 cm, pričom podľa predpovede sa očakáva jej vzostup v priebehu dňa až do polnoci na 867 cm. Na Laborci je vyhlásený druhý stupeň povodňovej aktivity. V pondelok ráno dosahovala hladina Laborca pri Ižkovciach 734 cm a má klesajúcu tendenciu. Na ostatných väčších riekach Košického kraja je situácia normálna.
Viac k témam: počasie, povodne, SHMÚ Slovenský hydrometeorologický ústav
Zdroj: Webnoviny.sk - Na juhovýchode Košického kraja trvá povodňová situácia © SITA Všetky práva vyhradené.
BRATISLAVA 18. decembra 2017 (WBN/PR) - Každý z nás má právo na prácu a slobodný výber povolania. Od toho závisí aj prostredie, v ktorom sa budeme nachádzať pri výkone tejto konkrétnej činnosti. Tak ako má ale dotyčná osoba právo na výber svojho povolania, zamestnávateľ má rovnaké právo na výber vhodného zamestnanca. Všetky tieto veci sú ustanovením v Zákonníku práce č. 311/2011 Z.z.. Okrem týchto základných položiek sa v ňom môžete dozvedieť aj množstvo iných užitočných informácií. Aj keby ste ich aktuálne nevyužili, nikdy nie je na škodu si rozšíriť svoj obzor. Nakoniec, neznalosť zákona neospravedlňuje. Nedozviete sa v ňom ale, aké povahy vás v práci postretnú a zamestnávateľom nenapovie, aké vlastnosti sa v skutočnosti ukrývajú napríklad v pracovníkoch užitočného call centra. To všetko sa dozvedáme až s odstupom času. My sa pozrieme na tie najdôležitejšie faktory, ktoré ovplyvňujú prácu a výkonnosť zamestnancov asi najviac.
Podľa spomínaného Zákonníka práce sa v základných zásadách článku 3 píše: ,,Zamestnávatelia sú povinní poskytovať zamestnancom mzdu a utvárať pracovné podmienky, ktoré im umožňujú čo najlepší výkon práce podľa ich schopností a vedomostí, rozvoja tvorivej iniciatívy a prehlbovania kvalifikácie.“ Samozrejme, že to nie je len o rozmiestnení obrazov v kancelárii, aj keď estetika má svoj význam tiež. Oveľa dôležitejšia je optimálna klíma, teplota vzduchu a vhodné osvetlenie. To sú tie najdôležitejšie veci, ktoré by ste mali mať pri výkone svojho zamestnania.
Ako spoločenské bytosti prirodzene hľadáme podporu od našich rovesníkov a snažíme sa patriť do určitej skupiny. Najlepšie vlastnosti tímového ducha by sme ale mali vedieť oceniť aj v ťažkých situáciách. V takejto skupine musí byť preto v prvom rade vytvorený pocit jednoty a súdržnosti. Ak potrebuje váš kolega objednať vhodný elektromotor na zaistenie plynulej prevádzky, neváhajte sa prejaviť a pomôcť mu, ide nakoniec aj o vás. Tímový duch zahŕňa prijatie a toleranciu rozdielov v perspektívach a pracovných štýloch. Ak ste si našli svoje ideálne pracovné miesto, úprimne vám gratulujeme, pretože v dnešných časoch je to naozaj ako americký sen, zarábať na tom, čo vás baví.
V utorok pokračuje na Okresnom súde Bratislava V pojednávanie v kauze nezákonného nahliadania do účtu ministra vnútra Roberta Kaliňáka. Obžalobe v tomto prípade čelí poslanecký asistent a bývalý zamestnanec banky Filip R. Na programe pojednávania by mala byť výpoveď znalca navrhnutého obhajobou. Celá vec sa pred súdom pre zachovanie bankového tajomstva prejednáva s vylúčením verejnosti. Odporúčame:
SaS tvrdí, že dôkazy proti Rybaničovi sú nezákonné Asistent poslanca Jozefa Rajtára (SaS) Filip R. čelí obžalobe pre ohrozenie obchodného, bankového, poštového, telekomunikačného a daňového tajomstva. Filip R. si podľa obžaloby nezákonne pozrel v banke účty ministra vnútra Roberta Kaliňáka a bývalého ministra dopravy Jána Počiatka. Podľa prokuratúry sa tým dopustil spomenutého skutku, a to závažnejším spôsobom konania, za ktoré hrozí trestná sadzba tri roky až osem rokov väzenia. Závažnejším spôsobom konania sa v tomto prípade rozumie "porušenie dôležitej povinnosti vyplývajúcej z páchateľovho zamestnania, postavenia alebo funkcie, alebo uloženej mu podľa zákona". Filip R. predtým pracoval ako zamestnanec banky. Po jeho obvinení opozícia kritizovala, že v tomto prípade polícia konala veľmi rýchlo, na rozdiel od iných prípadov, v ktorých sú podozriví predstavitelia vládnej moci.
Viac k témam: Filip Rybanič, Ján Počiatek, Jozef Rajtár, Robert Kaliňák, SaS Sloboda a Solidarita, súdy
Zdroj: Webnoviny.sk - V kauze nahliadnutia do účtov ministra Kaliňáka a exministra Počiatka bude vypovedať znalec © SITA Všetky práva vyhradené.
Strana 3285 z 4129